Diari Oficial de la Generalitat Valenciana


Sumari del DOGV 6427, del 29-12-2010 (2010/13905)

ORDE 30/2010, de 22 de desembre, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgeres amb automòbils de turisme en l'àrea de prestació conjunta de Castelló.
----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2010/10/22/30/dof/vci/html**

### Dades del document

Número de DOGV
:   6427

Data del DOGV
:   29-12-2010

Secció del DOGV
:   I. DISPOSICIONS GENERALS

Número del document
:   2010/13496


Data del document
:   22-10-2010

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Castelló de la Plana
    * llista de preus
    * transport de viatgers
    * preu del transport
    * legislació
    * transport públic

ORDE 30/2010, de 22 de desembre, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgeres amb automòbils de turisme en l'àrea de prestació conjunta de Castelló. [2010/13816]  
PREÀMBUL  
Per Orde de 15 juliol de 1991, de la Conselleria d'Obres Públiques, Urbanisme i Transports, es va crear l'àrea de prestació conjunta de Castelló per als servicis de transport públic de viatgers en automòbils de turisme en el seu àmbit, i estos servicis estan subjectes a tarifes l'aprovació i la revisió de les qual corresponen a la Conselleria d'Infraestructures i Transport.  
Per mitjà de les oportunes ordes anuals de la Conselleria esmentada s'han actualitzat i s'han modificat les tarifes mencionades. Per Orde de 23 de desembre de 2009, de la Conselleria d'Infraestructures i Transport, va tindre lloc l'última modificació, on es van establir les tarifes actualment vigents en l'àrea de prestació conjunta de Castelló.  
Procedix ara modificar les tarifes que s'han d'aplicar amb l'objecte de poder mantindre la viabilitat econòmica i, per tant, els nivells de servici apropiats, i, per a això, es consideren les tarifes vigents en este moment, i es manté per al pròxim exercici l'estructura tarifària en vigor.  
Durant l'elaboració d'esta orde s'ha sotmés la proposta tarifària al tràmit d'audiència, una vegada han sigut oïts els ajuntaments pertanyents a l'àrea de prestació conjunta de Castelló, així com les associacions de consumidors i usuaris, i les associacions i les centrals del sector.  
Per tot això, amb un informe previ favorable de la Comissió de Preus de la Generalitat, d'acord amb el que establix l'Orde de 15 de juliol de 1991, de la Conselleria d'Obres Públiques, Urbanisme i Transports, per la qual es crea l'àrea de prestació conjunta de Castelló per als servicis de transport públic de viatgers amb automòbils de turisme, i el que establix l'article 28 e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport,  
ORDENE  
Article 1. Noves tarifes  
Els servicis de transport públic de viatgers amb automòbils de turisme de l'àrea de prestació conjunta de Castelló es regiran per les tarifes següents, en les quals s'inclou l'impost sobre el valor afegit:  
Proposta (euros)  
Baixada de bandera 1,15  
Tarifa 1  
- Preu per km recorregut 1,02  
- Preu per hora d'espera 19,09  
- Mínim de percepció 4,15  
Tarifa 2  
- Preu per km recorregut 1,17  
- Preu per hora d'espera 21,55  
- Mínim de percepció 5,25  
Mínim de percepció especial 6,55  
Els servicis interurbans es realitzaran amb subjecció a les tarifes vigents d'aplicació a la Comunitat Valenciana.  
Article 2. Condicions d'aplicació de les tarifes  
1. Les tarifes assenyalades en l'article primer s'aplicaran de la manera següent:  
En dia laborable i horari diürn s'aplicarà la tarifa 1.  
En dia laborable i horari nocturn s'aplicarà la tarifa 2.  
En dissabtes i festius, tant en horari diürn com nocturn, s'aplicarà la tarifa 2.  
Es considera horari diürn el comprés entre les 06.00 hores i les 22.00 hores del mateix dia, i es considera nocturn el comprés entre les 22.00 h i les 06.00 hores de l'endemà.  
Tindran la consideració de festius en l'àrea de prestació conjunta de Castelló, la setmana de les festes de la Magdalena i els dies 24 i 31 de desembre, així com els que hagen sigut declarats com a tals per a la ciutat de Castelló durant la vigència d'esta orde.  
El mínim de percepció especial s'aplicarà entre les 22.00 hores i les 06.00 hores del matí de l'endemà en els dies: setmana de les festes de la Magdalena, 24 i 31 de desembre i 5 de gener.  
2. Tots els vehicles de l'àrea de prestació conjunta de Castelló mostraran, de forma visible per a l'usuari, les tarifes en vigor i les seues condicions d'aplicació.  
3. La tarifes assenyalades en esta orde s'aplicaran segons les condicions establides en l'Orde de 21 de novembre de 1991, de la Conselleria d'Obres Públiques, Urbanisme i Transports, a excepció d'aquelles condicions que hagen sigut modificades per normativa posterior i, en concret, per l'Orde de 23 d'octubre de 2000.  
4. Les presents tarifes únicament es podran percebre si han sigut prèviament programades en el taxímetre, i no es podrà cobrar, en cap cas, cap complement addicional a l'import que marque el taxímetre, excepte, si és el cas, la quantia establida com a mínim de percepció.  
5. La quantitat establida com a mínim de percepció es podrà cobrar quan, una vegada finalitzat el servici, el mínim mencionat siga superior a la quantia determinada en el taxímetre, en substitució d'esta última, i mai de forma addicional.  
Article 3. Import de canvi obligatori  
Els conductors dels vehicles facilitaran als clients canvi de fins a 20 euros.  
Si el canvi que s'ha de tornar fóra superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
Article 4. Salt del taxímetre  
El valor monetari de cada salt de taxímetre serà de cinc cèntims d'euro (0,05 euros).  
Article 5. Import màxim després de sol·licitud via telefònica  
Quan un servici se sol·licite via telefònica a qualsevol de les associacions que dispose d'emissora, el taxista que preste servici haurà d'arribar al punt d'arreplegada del passatger sense que el taxímetre excedisca de la quantitat de 4,70 euros.  
Article 6. Pla de qualitat i noves tarifes  
Les noves revisions de les tarifes dels servicis objecte de l'orde es realitzaran tenint en compte, a més de l'evolució general de les variables econòmiques que afecten el servici, la consecució dels objectius del Pla de Qualitat del Taxi, que s'ha d'implantar per part del sector.  
DISPOSICIÓ ADDICIONAL  
Única. Habilitació per a l'aplicació i la interpretació  
Es faculta la Direcció General que tinga les competències en matèria de transport terrestre per a l'aplicació i la interpretació d'esta orde.  
DISPOSICIÓ DEROGATÒRIA  
Única. Derogació de l'Orde vigent  
Queda derogada l'Orde de 23 de desembre de 2009, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers amb automòbils de turisme de l'àrea de prestació conjunta de Castelló, així com totes les disposicions del mateix rang o d'un rang inferior que s'oposen al que establix esta orde.  
DISPOSICIÓ FINAL  
Única. Entrada en vigor  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 22 de desembre de 2010  
El conseller d'Infraestructures i Transport,  
MARIO FLORES LANUZA


Còpia Permalink ELI